ddrg/super_eurlex huggingface dataset:
Breithiúnas na Cúirte (an Tríú Dlísheomra) an 8 Nollaig 2022 (iarraidh ar réamhrialú ó Sofiyski gradski sad – an Bhulgáir) – imeachtaí coiriúla i gcoinne HYA, IP, DD, ZI, SS

(Cás C-348/21) (1)

(Tarchur chun réamhrialú - Comhar breithiúnach in ábhair choiriúla - Treoir (AE) 2016/343 - Gnéithe áirithe de thoimhde na neamhchiontachta agus den cheart a bheith i láthair ag triail in imeachtaí coiriúla a neartú - Airteagal 8(1) - Ceart an chúisí freastal ar a thriail - Airteagal 47, dara mír, agus Airteagal 48(2) den Chairt um Chearta Bunúsacha an Aontais Eorpaigh - An ceart chun triail chóir a fháil agus cearta na cosanta - Ceistiú finnéithe ionchúisimh in éagmais an chúisí agus a dhlíodóra le linn na réamhchéime de na himeachtaí coiriúla - Dodhéanta finnéithe ionchúisimh a cheistiú le linn na céime breithiúnaí de na himeachtaí sin - Reachtaíocht náisiúnta lena gceadaítear do chúirt choiriúil a cinneadh a bhunú ar fhianaise na bhfinnéithe sin a bailíodh roimh ré)

(2023/C 35/09)

Teanga an cháis: an Bhulgáiris

An chúirt a rinne an tarchur

Sofiyski gradski sad

Páirtithe sna príomhimeachtaí

HYA, IP, DD, ZI, SS

Páirtí leasmhar: Spetsializirana prokuratura

An chuid oibríochtúil

Maidir le hAirteagal 8(1) de Threoir (AE) 2016/343 ó Pharlaimint na hEorpa agus ón gComhairle an 9 Márta 2016 maidir le neartú ar ghnéithe áirithe de thoimhde na neamhchiontachta agus den cheart chun bheith i láthair le linn na trialach in imeachtaí coiriúla, arna léamh i gcomhar le hAirteagal 47, an dara mír, agus Airteagal 48(2) den Chairt um Chearta Bunúsacha an Aontais Eorpaigh,

ní mór léiriú a dhéanamh mar seo a leanas:

cuirtear cosc leis ar chur i bhfeidhm reachtaíocht náisiúnta lena gceadaítear do chúirt náisiúnta, nuair nach féidir finné ionchúisimh a cheistiú le linn na céime breithiúnaí d’imeachtaí coiriúla, a cinneadh maidir le ciontacht nó neamhchiontacht an chúisí a bhunú ar fhianaise an fhinné sin arna bailiú le linn éisteachta os comhair breithimh le linn réamhchéim na n-imeachtaí sin, ach gan rannpháirtíocht an chúisí ná a dhlíodóra, mura bhfuil cúis thromchúiseach ann lena dtugtar údar do neamhláithreacht an fhinné le linn na céime breithiúnaí de na himeachtaí coiriúla, nuair nach é ceistiú an fhinné sin an bonn amháin nó an bonn cinntitheach chun an cúisí a ionchúiseamh, agus gurb ann do ghnéithe cúiteacha leordhóthanacha chun na deacrachtaí arna gcruthú don duine sin agus dá dhlíodóir mar gheall ar chur san áireamh na fianaise sin a mhaolú.

(1) IO C 338, 23.08.2021.
Breithiúnas na Cúirte (an tOchtú Dlísheomra) an 1 Nollaig 2022 (iarraidh ar réamhrialú ón Landgericht München I – an Ghearmáin) – DOMUS-Software-AG v Marc Braschoß Immobilien GmbH

(Cás C-370/21) (1)

(Tarchur chun réamhrialú - Treoir 2011/7/AE - Cur in aghaidh íocaíochtaí déanacha in idirbhearta tráchtála - Cúiteamh as costais aisghabhála arna dtabhú ag an gcreidiúnaí i gcás íocaíocht dhéanach ag an bhféichiúnaí - Airteagal 6 - Cnapshuim íosta EUR 40 - Moill ar roinnt íocaíochtaí le haghaidh soláthar earraí nó seirbhísí de chineál tréimhsiúil arna ndéanamh faoi chonradh aonair a fhorghníomhú)

(2023/C 35/10)

Teanga an cháis: an Ghearmáinis.

An chúirt a rinne an tarchur

Landgericht München I

Páirtithe sna príomhimeachtaí

Iarratasóir: DOMUS-Software-AG

Cosantóir: Marc Braschoss Immobilien GmbH

An chuid oibríochtúil

Maidir le hAirteagal 6(1) de Threoir 2011/7/AE ó Pharlaimint na hEorpa agus ón gComhairle an 16 Feabhra 2011 maidir le cur in aghaidh íocaíochtaí déanacha in idirbhearta tráchtála, arna léamh i gcomhar le hAirteagal 3 den Treoir sin,

ní mór léiriú a dhéanamh mar seo a leanas:

i gcás ina ndéantar foráil i gconradh aonair maidir le seachadtaí earraí nó soláthar seirbhísí de chineál tréimhsiúil, a bhfuil gach ceann díobh le híoc laistigh de thréimhse shonraithe, beidh an chnapshuim íosta de EUR 40 mar chúiteamh ar chostais aisghabhála iníoctha don chreidiúnaí ar gach íocaíocht dhéanach.

(1) IO C 349, 30.08.2021.
Breithiúnas na Cúirte (an Seachtú Dlísheomra) an 1 Nollaig 2022 (iarraidh ar réamhrialú ón Varhoven administrativen sad – an Bhulgáir) – DELID EOOD v Izpalnitelen direktor na Darzhaven fond “Zemedelie”

(Cás C-409/21) (1)

(Tarchur chun réamhrialú - Comhbheartas Talmhaíochta (CBT) - Maoiniú ag an gCiste Eorpach Talmhaíochta um Fhorbairt Tuaithe (CETFT) - Rialachán (AE) Uimh. 1305/2013 - Cabhair infheistíochta - Reachtaíocht náisiúnta lena gcuirtear de choinníoll le deonú na tacaíochta go ndéanfaidh an duine a dhéanann iarratas ar thacaíocht deimhniú clárúcháin saoráide beostoic in ainm an duine sin a thíolacadh agus go dtaispeánann sé gur ionann, ar dháta chur isteach an iarratais, aschur ghabháltais talmhaíochta an duine sin agus EUR 8 000 ar a laghad.)

(2023/C 35/12)

Teanga an cháis: an Bhulgáiris.

An chúirt a rinne an tarchur

Varhoven administrativen sad

Páirtithe sna príomhimeachtaí

Iarratasóir: DELID EOOD

Cosantóir: Izpalnitelen direktor na Darzhaven fond “Zemedelie”

An chuid oibríochtúil

1) Maidir le hAirteagal 17 de Rialachán (AE) Uimh. 1305/2013 ó Pharlaimint na hEorpa agus ón gComhairle an 17 Nollaig 2013 maidir le tacaíocht d’fhorbairt tuaithe ón gCiste Eorpach Talmhaíochta um Fhorbairt Tuaithe (CETFT) agus lena n-aisghairtear Rialachán (CE) Uimh. 1698/2005 ón gComhairle, arna leasú le Rialachán (AE) 2017/2393 ó Pharlaimint na hEorpa agus ón gComhairle an 13 Nollaig 2017, ní mór léiriú a dhéanamh mar seo a leanas: ní chuirtear cosc leis ar reachtaíocht náisiúnta lena gcuirtear de choinníoll le deonú na tacaíochta dá dtagraítear san fhoráil sin go ndéanfaidh an t-iarratasóir deimhniú clárúcháin saoráide beostoic ina ainm a thíolacadh.

2) Maidir le hAirteagal 17 de Rialachán Uimh. 1305/2013, arna leasú le Rialachán 2017/2393, ní mór léiriú a dhéanamh mar seo a leanas: ní chuirtear cosc leis ar reachtaíocht náisiúnta lena gcuirtear de choinníoll le deonú na tacaíochta dá dtagraítear san fhoráil sin go dtaispeánfaidh an t-iarratasóir gur ionann, ar dháta chur isteach an iarratais, aschur ghabháltais talmhaíochta an duine sin agus EUR 8 000 ar a laghad.

(1) IO C 401, 04.10.2021.
1)

Maidir le Treoir 2006/112/CE ón gComhairle an 28 Samhain 2006 maidir leis an gcomhchóras cánach breisluacha, ní mór léiriú a dhéanamh mar seo a leanas: — i gcás ina mbeartaíonn an t-údarás cánach ceart a dhiúltú do dhuine inchánach cáin bhreisluacha ionchuir (CBL) a asbhaint ar an bhforas go raibh baint ag an duine inchánach le calaois rothlach CBL, cuirtear cosc ar an údarás cánach sin gan ach a shuíomh go bhfuil an t-idirbheart sin ina chuid de slabhra sonraiscthe ciorclach; — is faoin údarás cánach sin, ar an gcéad dul síos, tuairisc bheacht a thabhairt ar na gnéithe a chomhdhéanann an chalaois agus an t-iompar calaoiseach a chruthú agus, ar an dara dul síos, a shuí go raibh an duine inchánach rannpháirteach go gníomhach sa chalaois sin nó go raibh a fhios aige nó gur cheart go mbeadh a fhios aige go raibh baint ag an idirbheart a rabhthas ag brath air mar bhonn leis an gceart sin leis an gcalaois sin, rud a chiallaíonn nach gá go ndéanfaí na gníomhaithe go léir a bhfuil baint acu leis an gcalaois agus gníomhaíochtaí na bpáirtithe sin faoi seach a shainaithint.
Breithiúnas na Cúirte (an Naoú Dlísheomra) an 8 Nollaig 2022 (iarraidh ar réamhrialú ón Oberster Gerichtshof – an Ostair) –VB v GUPFINGER Einrichtungsstudio GmbH

(Cás C-625/21) (1)

(Tarchur chun réamhrialú - Treoir 93/13/CEE - Téarmaí éagóracha i gconarthaí le tomhaltóirí - Séanadh neamhdhlisteanach conartha arna dhéanamh ag tomhaltóir - Téarma a dearbhaíodh a bheith éagórach lena gcinntear ceart cúitimh an trádálaí don damáiste a d’fhulaing sé - Cur i bhfeidhm an dlí náisiúnta fhorlíontaigh)

(2023/C 35/18)

Teanga an cháis: an Ghearmáinis

An chúirt a rinne an tarchur

Oberster Gerichtshof

Páirtithe sna príomhimeachtaí

Iarratasóir: VB

Cosantóir: GUPFINGER Einrichtungsstudio GmbH

An chuid oibríochtúil

Maidir le hAirteagail 6(1) agus 7(1) de Threoir 93/13/CEE ón gComhairle an 5 Aibreán 1993 maidir le téarmaí éagóracha i gconarthaí tomhaltóra,

ní mór léiriú a dhéanamh mar seo a leanas: i gcás inar dearbhaíodh go raibh téarma cúitimh i gconradh díolacháin éagórach agus, dá dhroim sin, go bhfuil sé ar neamhní, ós rud é go bhféadfaidh an conradh sin leanúint ar aghaidh d’ainneoin sin in éagmais an téarma sin, cuirtear cosc leo ar an díoltóir gairmiúil a d’fhorchuir an téarma sin éileamh a dhéanamh, i gcomhthéacs caingean le haghaidh damáistí atá bunaithe go heisiach ar fhoráil fhorlíontach i ndlí náisiúnta na gconarthaí, ar chúiteamh dá bhforáiltear leis an bhforáil sin, a bheadh infheidhme in éagmais an téarma sin, as an damáiste a d’fhulaing sé.

(1) IO C 37, 24.01.2022
Breithiúnas na Cúirte (an tOchtú Dlísheomra) an 8 Nollaig 2022 (iarraidh ar réamhrialú ón Cour de cassation du Grand-Duché de Luxembourg – Lucsamburg) – GV v Caisse nationale d’assurance pension

(Cás C-731/21) (1)

(Tarchur chun réamhrialú - Saorghluaiseacht Daoine - Airteagal 45 CFAE - Oibrithe - Rialachán (AE) Uimh. 492/2011 - Airteagal 7(1) agus (2) - Cóir chomhionann - Buntáistí sóisialta - Pinsean marthanóra - Comhaltaí de pháirtnéireacht shibhialta - Reachtaíocht náisiúnta lena gcuirtear de choinníoll le deonú pinsin marthanóra go n-iontrálfar comhpháirtíochta a tugadh i gcrích go bailí agus a cláraíodh i mBallstát eile sa chlár náisiúnta)

(2023/C 35/19)

Teanga an cháis: an Fhraincis

An chúirt a rinne an tarchur

Cour de cassation du Grand-Duché de Luxembourg

Páirtithe sna príomhimeachtaí

Iarratasóir: GV

Cosantóir: Caisse nationale d’assurance pension

An chuid oibríochtúil

Ní mór Airteagal 45 CFAE agus Airteagal 7 de Rialachán (AE) Uimh. 492/2011 ó Pharlaimint na hEorpa agus ón gComhairle an 5 Aibreán 2011 maidir le saoirse ghluaiseachta d’oibrithe laistigh den Aontas, arna leasú le Rialachán (AE) 2016/589 ó Pharlaimint na hEorpa agus ón gComhairle an 13 Aibreán 2016, a léirmhíniú mar reachtaíocht Ballstáit aíochta lena bhforáiltear go ndeonófar, ar an gcéad dul síos, don chomhpháirtí marthanach comhpháirtíocht a rinneadh agus a cláraíodh go bailí i mBallstát eile, pinsean marthanóra atá dlite de bharr a fheidhmiú, sa chéad Bhallstát, de ghníomhaíocht ghairmiúil ag an gcomhpháirtí éagtha, faoi réir an choinníll gur taifeadadh an chomhpháirtíocht den chéad uair sa chlár arna choimeád ag an Stát sin.

(1) IO C 73, 14.2.2022.
1)

Ní mór breithiúnas an 26 Eanáir 2017, Banco Primus (C-421/14, EU:C:2017:60), a léirmhíniú sa chaoi nach bhféadfaí na critéir arna leagan síos ann chun éagothromaíocht téarma conarthach a mheas, de réir bhrí Airteagal 3(1) de Threoir 93/13/CEE ón gComhairle an 5 Aibreán 1993 maidir le téarmaí éagóracha i gconarthaí tomhaltóirí, go háirithe, an éagothroime shuntasach idir cearta agus oibleagáidí na bpáirtithe sa chonradh a chruthaíonn an téarma sin chun aimhleasa an tomhaltóra, a thuiscint mar chritéir charnacha ná mar chritéir mhalartacha, ach ní mór a thuiscint gur cuid de na himthosca go léir a bhaineann leis an gconradh lena mbaineann a chur i gcrích iad, a chaithfidh an chúirt náisiúnta a scrúdú d’fhonn éagothromaíocht téarma conarthach, de réir bhrí Airteagal 3(1) de Threoir 93/13, a mheas.
Breithiúnas na Cúirte Breithiúnais (an Seachtú Dlísheomra) an 8 Nollaig 2022 (iarraidh ar réamhrialú ón Bundesfinanzgericht – an Ostair) – P GmbH v Finanzamt Österreich

(Cás C-378/21) (1)

(Tarchur chun réamhrialú - Comhchuibhiú reachtaíochta cánach - Comhchóras cánach breisluacha (CBL) - Treoir 2006/112/CÉ - Airteagal 203 - Coigeartú ar thuairisceán CBL - Faighteoirí seirbhísí nach bhfuil i dteideal asbhaint - Easpa baol go gcaillfear ioncam cánach)

(2023/C 35/11)

Teanga an cháis: an Ghearmáinis

An chúirt a rinne an tarchur

Bundesfinanzgericht

Páirtithe sna príomhimeachtaí

Iarratasóir: P GmbH

Cosantóir: Finanzamt Österreich

An chuid oibríochtúil

Maidir le hAirteagal 203 de Threoir 2006/112/CE ón gComhairle an 28 Samhain 2006 maidir leis an gcomhchóras cánach breisluacha, arna leasú le Treoir 2016/1065 ón Comhairle an 27 Meitheamh 2016,

ní mór léiriú a dhéanamh mar seo a leanas:

níl duine inchánach a chur seirbhís ar fáil agus a luaigh, ar a shonrasc, méid cánach breisluacha (CBL) arna ríomh ar bhonn ráta mícheart faoi dhliteanas, faoin bhforáil sin, as an gcuid den CBL a sonraíodh go héagórach mura bhfuil aon bhaol ann go gcaillfear ioncam cánach ar an bhforas gur tomhaltóirí deiridh amháin iad faighteoirí na seirbhíse sin nach bhfuil ceart acu CBL ionchuir a asbhaint.

(1) IO C 349, 30.08.2021.
Breithiúnas na Cúirte (an tOchtú Dlísheomra) an 1 Nollaig 2022 (iarraidh ar réamhrialú ón Sąd Rejonowy dla m.st. Warszawy w Warszawie – an Pholainn) – X sp. z o.o., sp. k. v Z

(Cás C-419/21) (1)

(Tarchur chun réamhrialú - Treoir 2011/7/AE - Cur in aghaidh íocaíochtaí déanacha in idirbhearta tráchtála - Airteagal 2, pointe (1) - Coincheap “idirbhearta tráchtála” - Cúiteamh as costais aisghabhála arna dtabhú ag an gcreidiúnaí i gcás íocaíocht dhéanach ag an bhféichiúnaí - Airteagal 6 - Cnapshuim íosta EUR 40 - Moill ar roinnt íocaíochtaí le haghaidh soláthar earraí nó seirbhísí arna ndéanamh faoi chonradh aonair a fhorghníomhú)

(2023/C 35/13)

Teanga an cháis: an Pholainnis.

An chúirt a rinne an tarchur

Sąd Rejonowy dla m.st. Warszawy w Warszawie

Páirtithe sna príomhimeachtaí

Iarratasóir: X sp. Z o.o., sp. k.

Cosantóir: Z

An chuid oibríochtúil

1) Maidir le hAirteagal 2, pointe (1), de Threoir 2011/7/AE ó Pharlaimint na hEorpa agus ón gComhairle an 16 Feabhra 2011 maidir le cur in aghaidh íocaíochtaí déanacha in idirbhearta tráchtála, ní mór léiriú a dhéanamh mar seo a leanas: cumhdaíonn an coincheap “idirbhearta tráchtála” atá le feiceáil ann gach ceann de na soláthairtí leanúnacha earraí nó seirbhísí, a dhéantar a fhorghníomhú faoi chonradh aonair.

2) Maidir le hAirteagal 6(1) de Threoir 2011/7, arna léamh i gcomhar le hAirteagal 4 den Treoir sin, ní mór léiriú a dhéanamh mar seo a leanas: i gcás ina ndéantar foráil i gconradh aonair maidir le seachadtaí earraí nó soláthar seirbhísí leanúnacha, a bhfuil gach ceann díobh le híoc laistigh de thréimhse shonraithe, beidh an chnapshuim íosta de EUR 40 mar chúiteamh ar chostais aisghabhála iníoctha don chreidiúnaí ar gach íocaíocht dhéanach.

(1) IO C 490, 06.12.2021.
1)

Maidir le hAirteagail 23(1) agus 46(1) agus (3) de Threoir 2013/32/AE ó Pharlaimint na hEorpa agus ón gComhairle an 26 Meitheamh 2013 maidir le nósanna imeachta coiteanna chun stádas cosanta idirnáisiúnta a dheonú agus a tharraingt siar, arna léamh i gcomhar le hAirteagal 47 de Chairt um Chearta Bunúsacha an Aontais Eorpaigh, ní mór léiriú a dhéanamh mar seo a leanas: ní chuirtear cosc leo ar chleachtas riaracháin náisiúnta lena ndéanann an t-údarás riaracháin, tar éis dó rialú a dhéanamh ar iarratas ar chosaint idirnáisiúnta, cóip den chomhad leictreonach a bhaineann leis an iarratas sin a chur in iúl d’ionadaí an iarratasóra i bhfoirm sraithe de chomhaid ar leith i bhformáid PDF (Portable Document Format), gan uimhriú leanúnach na leathanach, agus ar féidir féachaint ar a struchtúr trí úsáid a bhaint as bogearraí in aisce atá ar fáil go héasca ar an idirlíon, ar choinníoll, ar an gcéad dul síos, go ráthaíonn an modh cumarsáide seo rochtain ar an bhfaisnéis go léir atá ábhartha maidir le cosaint an iarratasóra, atá san áireamh sa chomhad seo, ar a ndearnadh an cinneadh a bhaineann leis an iarratas sin, agus, ar an dara dul síos, go dtugann an modh cumarsáide sin léiriú chomh dílis agus is féidir ar struchtúr agus ar chroineolaíocht an chomhaid sin, faoi réir cásanna ina gcoisceann cuspóirí leasa ghinearálta faisnéis áirithe a nochtadh d’ionadaí an iarratasóra.
1.

Maidir le hAirteagal 42(a) de Threoir 2006/112/CE ón gComhairle an 28 Samhain 2006 maidir leis an gcomhchóras cánach breisluacha, arna leasú le Treoir 2010/45/AE ón gComhairle an 13 Iúil 2010, arna léamh i gcomhar le hAirteagal 197(1)(c) de Threoir 2006/112, arna leasú, ní mór léiriú a dhéanamh mar seo a leanas: in idirbheart triantánach, níor ainmníodh an custaiméir deiridh go bailí mar chustaiméir atá faoi dhliteanas i leith na cánach breisluacha (CBL) i gcás nach bhfuil na focail “Muirear freascurtha”, dá dtagraítear in Airteagal 226(11a) de Threoir 2006/112, arna leasú, sa sonrasc a eisíonn an t-idirghabhálaí a fhaigheann na hearraí,.
Breithiúnas na Cúirte (an tOchtú Dlísheomra) an 1 Nollaig 2022 (iarraidh ar réamhrialú ón Bayerisches Verwaltungsgericht Ansbach – an Ghearmáin) – LSI – Germany GmbH v Freistaat Bayern

(Cás C-595/21) (1)

(Tarchur chun réamhrialú - Cosaint tomhaltóirí - Faisnéis bhia a sholáthar do thomhaltóirí - Rialachán (AE) Uimh. 1169/2011 - Airteagal 17 agus Iarscríbhinn VI, Cuid A, pointe 4 - “Ainm an bhia” - “Ainm an táirge” - Faisnéis éigeantach ar lipéadú earraí bia - Comhchuid nó comhábhar a úsáidtear don ionadú iomlán nó páirteach den mhéid sin a mbíonn súil ag tomhaltóirí gurb í nó gurb é is iondúil a bhíonn á úsáid nó a bhíonn in earra bia)

(2023/C 35/16)

Teanga an cháis: an Ghearmáinis.

An chúirt a rinne an tarchur

Bayerisches Verwaltungsgericht Ansbach

Páirtithe sna príomhimeachtaí

Iarratasóir: LSI – Germany GmbH

Cosantóir: Freistaat Bayern

An chuid oibríochtúil

Maidir leis na forálacha d’Airteagal 17(1), (4) agus (5) agus Iarscríbhinn VI, Cuid A, pointe 4 de Rialachán (AE) Uimh. 1169/2011 ó Pharlaimint na hEorpa agus ón gComhairle an 25 Deireadh Fómhair 2011 maidir le faisnéis bhia a sholáthar do thomhaltóirí lena leasaítear Rialacháin (CE) Uimh. 1924/2006 agus (CE) Uimh. 1925/2006 ó Pharlaimint na hEorpa agus ón gComhairle agus lena n-aisghairtear Treoir 87/250/CEE ón gCoimisiún, Treoir 90/496/CEE ón gComhairle, Treoir 1999/10/CE ón gCoimisiún, Treoir 2000/13/CE ó Pharlaimint na hEorpa agus ón gComhairle, Treoracha 2002/67/CE agus 2008/5/CE ón gCoimisiún agus Rialachán (CE) Uimh. 608/2004 ón gCoimisiún,

ní mór léiriú a dhéanamh mar seo a leanas:

níl brí ar leith ag an téarma “ainm an táirge” i bpointe 4 de Chuid A d’Iarscríbhinn VI atá éagsúil leis an téarma “ainm an bhia”, dá dtagraítear in Airteagal 17(1) den Rialachán sin, agus, mar thoradh air sin, níl feidhm ag na ceanglais lipéadaithe speisialta dá bhforáiltear i bpointe 4 de Chuid A d’Iarscríbhinn VI a ghabhann leis an Rialachán sin maidir leis an “ainm a dhéantar a chosaint mar mhaoin intleachtúil”, an “ainm branda” nó an “ainm maisiúil” dá dtagraítear in Airteagal 17(4) den Rialachán sin.

(1) IO C 502, 13.12.2021.
Breithiúnas na Cúirte (an Dara Dlísheomra) an 10 Samhain 2022 (iarraidh ar réamhrialú ón Juzgado Mercantil No 7 de Barcelona – an Spáinn) – AD agus páirtithe eile v PACCAR Inc, DAF TRUCKS NV, DAF Trucks Deutschland GmbH

(Cás C-163/21) (1)

(Tarchur chun réamhrialú - Iomaíocht - Slánú an damáiste arna dhéanamh trí chleachtas a bhfuil cosc air faoi Airteagal 101(1) CFAE - Socruithe claonpháirteacha maidir le praghsanna a shocrú agus méadú ar ollphraghsanna ar thrucailí sa Limistéar Eorpach Eacnamaíoch (LEE) - Treoir 2014/104/AE - Rialacha lena rialaítear caingne le haghaidh damáistí sa dlí náisiúnta maidir le sáruithe ar fhorálacha dhlí iomaíochta na mBallstát agus an Aontais Eorpaigh - Airteagal 22(2) - Infheidhmeacht ratione temporis - An chéad fhomhír d’Airteagal 5(1) - Coincheap na fianaise ábhartha i seilbh an chosantóra nó tríú páirtí - Airteagal 5(2) - Fianaise áirithe nó catagóirí ábhartha fianaise a sholáthar ar bhonn sonraí fíorasacha a bhfuil fáil orthu go réasúnta - Airteagal 5(3) - Scrúdú ar chomhréireacht na hiarrata ar fhianaise a sholáthar - Leasanna dlisteanacha na bpáirtithe agus tríú páirtithe a chothromú - Raon feidhme na n-oibleagáidí a leanann ó na forálacha sin)

(2023/C 7/06)

Teanga an cháis: an Spáinnis

An chúirt a rinne an tarchur

Juzgado Mercantil no 7 de Barcelona

Páirtithe sna príomhimeachtaí

Iarratasóirí: AD agus páirtithe eile

Cosantóirí: PACCAR Inc, DAF TRUCKS NV, DAF Trucks Deutschland GmbH

An chuid oibríochtúil

Maidir leis an gcéad fhomhír d’Airteagal 5(1) de Threoir 2014/104/AE ó Pharlaimint na hEorpa agus ón gComhairle an 26 Samhain 2014 maidir le rialacha áirithe lena rialaítear caingne i leith damáistí faoin dlí náisiúnta maidir le sáruithe ar fhorálacha dhlí iomaíochta na mBallstát agus an Aontais Eorpaigh,

ní mór léiriú a dhéanamh mar seo a leanas:

baineann an tagairt a dhéantar inti d’fhianaise ábhartha i seilbh an chosantóra nó tríú páirtí freisin le fianaise ar chóir don pháirtí leis a sheoltar an iarraidh ar sholáthar fianaise a chruthú ex novo, tríd an bhfaisnéis, an t-eolas nó na sonraí atá ina sheilbh a thiomsú nó a rangú, faoi réir dhianchomhlíonadh Airteagal 5(2) agus (3) den Treoir sin, lena gcuirtear oibleagáid ar na cúirteanna náisiúnta a bhfuil cás faoina mbráid soláthar fianaise a theorannú don mhéid atá ábhartha, comhréireach agus a bhfuil gá leis, agus leasanna dlisteanacha agus cearta bunúsacha an pháirtí sin á gcur san áireamh.

(1) IO C 252 an 28.06.2021
1)

Maidir leis an gcéad abairt d’Airteagal 6(3) de Threoir 92/43/CEE ón gComhairle an 21 Bealtaine 1992 maidir le gnáthóga nádúrtha agus fauna agus flora fiáine a chaomhnú, ní mór léiriú a dhéanamh mar seo a leanas: níor chóir, i bprionsabal, a chur faoi réir na hoibleagáide measúnaithe dá bhforáiltear san fhoráil sin, leanúint de ghníomhaíocht de chuid oibríocht a údaraíodh cheana ag an gcéim pleanála, in imthosca nach bhfuil athrú tagtha orthu. Mar sin féin, sa chás, ar an gcéad dul síos, nár bhain an measúnú a rinneadh roimh an údarú sin ach le tionchar an tionscadail sin arna mheas ina aonar, gan an idirghníomhaíocht le tionscadail eile a chur san áireamh, agus, ar an dara dul síos, san údarú sin, go n-éilítear údarú nua dá bhforáiltear sa dlí náisiúnta a fháil chun leanúint leis sin, ní mór measúnú nua a dhéanamh i gcomhréir le ceanglais na forála sin sula dtabharfar an t-údarú nua.
Breithiúnas na Cúirte (an Cúigiú Dlísheomra) an 10 Samhain 2022 (iarraidh ar réamhrialú ón High Court (Éire) – Éire) – Eircom Limited v Commission for Communications Regulation

(Cás C-494/21) (1)

(Tarchur chun réamhrialú - Líonraí agus seirbhísí cumarsáide leictreonaí - Seirbhís uilíoch agus cearta na n-úsáideoirí - Treoir 2002/22/CE (an Treoir um Sheirbhís Uilíoch) - Airteagal 12 - Costas agus maoiniú na n-oibleagáidí seirbhíse uilíche a ríomh - Soláthraí aonair na seirbhíse uilíche agus soláthraithe éagsúla seirbhísí teileachumarsáide sa mhargadh - Ualach gan údar a chinneadh)

(2023/C 7/13)

Teanga an cháis: an Béarla

An chúirt a rinne an tarchur

High Court (Éire)

Páirtithe sna príomhimeachtaí

Iarratasóir: Eircom Limited

Cosantóir: Commission for Communications Regulation

Páirtithe leasmhara: Vodafone Ireland Limited, Three Ireland (Hutchison) Limited, Three Ireland Services (Hutchison) Limited

An chuid oibríochtúil

Maidir le hAirteagail 12 agus 13 de Threoir 2002/22/CE ó Pharlaimint na hEorpa agus ón gComhairle an 7 Márta 2022 maidir le seirbhís uilíoch agus cearta úsáideoirí a bhaineann le líonraí agus seirbhísí cumarsáide leictreonaí (an Treoir um Sheirbhís Uilíoch),

ní mór léiriú a dhéanamh mar seo a leanas:

cuirtear d’oibleagáid leo ar an údarás rialála náisiúnta inniúil, chun a chinneadh an bhfuil ualach gan údar ar oibreoir a bhfuil na hoibleagáidí sin air i gceist leis an nglanchostas d’oibleagáidí seirbhíse uilíoch, scrúdú a dhéanamh ar shaintréithe an oibreora sin, agus a sheasamh i dtaca le seasamh a iomaitheoirí ar an margadh ábhartha a chur san áireamh.

(1) IO C 431 an 25.10.2021